laion/Wikipedia-Exotic huggingface dataset:
ויקיפדיה במלאיאלאם

ויקיפדיה בשפת מלאיאלאם (במלאיאלאם: മലയാളം വിക്കിപീഡിയ) היא אנציקלופדיה אינטרנטית חופשית בשפה המלאיאלאם (אחת מהשפות הרשמיות בהודו), שהושקה ב-21 בדצמבר 2002. מיזם זה הוא הוויקיפדיה הגדולה ביותר מבין ויקיפדיות אחרות בשפות דרום-מזרח אסיאתיות. נכון ל-22 בספטמבר 2024 ישנם בוויקיפדיה במלאיאלאם 85,932 ערכים ו-245 משתמשים פעילים. ויקיפדיה בשפת מלאיאלאם קיימת באתר wikipedia.org מ-21 בדצמבר 2002. כמעט כל המשתמשים בראשית דרכה לא היו תושבי מלאיאלם. גדילתה של ויקיפדיה זו באותה התקופה הוגבלה קשות עקב תקלות דפדפן, מערכת הפעלה, יוניקוד ועוד. לקראת אמצע שנת 2004, כלי קלט ויוניקוד נעשו פופולריים. תופעת הבלוגים התפשטה בקרב דוברי מלאיאלם. ויקיפדים החלו להשתמש בכלים אלו והגיעו ל-100 ערכים בדצמבר 2004. יותר משתמשים הצטרפו לקראת אמצע שנת 2005 ובספטמבר של אותה השנה מונה מפעיל המערכת הראשון של ויקיפדיה זו. הוא הפך להיות הביורוקרט הראשון של הוויקיפדיה הזו כחודש לאחר מכן, והוויקיפדיה הפכה לעצמאית מבחינה ניהולית. בשנת 2006 מספר משתמשים הצטרפו לאתר, עקב התפשטות השימוש בשפת מלאיאלאם במחשבים. ב-10 באפריל 2006 נפתח הערך ה-500; בספטמבר של אותה השנה נפתח הערך ה-1000. ב-15 בינואר 2007 מספר הערכים גדל ל-2000 וב-30 ביוני הוא גדל ל-3000. האתר זכה לראשונה לחשיפה תקשורתית משמעותית ב-2 בספטמבר 2007, כאשר העיתון היומי המלאיאלמי Mathrubhumi (במלאיאלם: മാതൃഭൂമി) סיקר באופן נרחב את פרויקט ויקיפדיה במלאיאלם במוסף יום שני שלו. חשיפה זו יצרה התעניינות ציבורית נרחבת במיזם ויקיפדיה ומספר גדול של משתמשים הצטרף לפרויקט והחל לתרום לאתר. למרות שמספר הערכים גדל, עדיין טיפול רב הושקע כדי לשמור על איכות הערכים. מדד העומק לדף של ויקיפדיה זו נשאר גבוה עם 232 לעומת 253 בוויקיפדיה העברית ו-1006 בוויקיפדיה האנגלית (נכון ל-15 בנובמבר 2017). כאשר הוויקיפדיה עברה את 10,000 הערכים ב-1 ביוני 2009, מספר עיתונים מודפסים ואינטרנטיים סיקרו את הסיפור. גרסת הטלפון הנייד של ויקיפדיה במלאילאם יצאה בפברואר 2010 מדיה וקבצים בנושא ויקיפדיה במלאיאלאם בוויקישיתוף אתר האינטרנט הרשמי של ויקיפדיה במלאיאלאם (במלאיאלאם) Wikipedia Statistics - Tables - Malayalam, stats.wikimedia.org (באנגלית) All Wikipedias ordered by number of articles. מוסף יום שני, Mathrubhumi, ‏2 בספטמבר 2007 רשימת ויקיפדיות, באתר meta.wikimedia.org (באנגלית) "A milestone for Malayalam Wiki". The Hindu (בIndian English). 2009-06-11. ISSN 0971-751X. נבדק ב-2017-11-15. "Malayalam Wikipedia completes 10,000 article milestone". Kochivibe (באנגלית אמריקאית). 2009-06-11. נבדק ב-2017-11-15.(הקישור אינו פעיל) Mathrubhumi, מהדורה מודפסת, 1 ביוני 2009 Kerala Kaumudi, מהדורה מודפסת, ה-4 ביוני 2009 Asianet News, ה-1 ביוני 2009 WEBDUNIA. "Malayalam Wikipedia crosses 10,000 articles! | മലയാളം വിക്കിപീഡിയയില്‍ 10000 ലേഖനങ്ങള്‍!". נבדק ב-2017-11-15. e പത്രം - It's IT: മലയാളം വിക്കിപീഡിയയില്‍ 10000 ലേഖനങ്ങള്‍, www.epathram.com (באנגלית) Siraj Newspaper, מהדורה מודפסת, ה-3 ביוני 2009, עמוד 5 גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
טמיאס ננסי

טמיאס ננסי (שם מדעי: Tamias minimus) הוא מין של מכרסם מהסוג טמיאס שבמשפחת הסנאיים והוא המין הקטן ביותר בסוגו. הוא חי באמריקה הצפונית באזורים ממוזגים. אורכו של הטמיאס 15–25 ס"מ ומשקלו 25–66 גרם. הוא בעל גוף כתום ערמוני ועליו פסים שחורים ואחריהם לבנים לאורך הגב ועד הזנב. הראש גם מפוספס ובעל כיסי לחיים לבנים ושמנים. האוזניים קטנות ולמרות שהטמיאס הוא סנאי אין לו זנב שעיר זקור אלא זנב פשוט חום. הוא חי ביערות מחטניים ובערבות שיחים ומצפין עד לטונדרה. הטמיאס שוכן בין העצים והחורים שלהם ולא על הקרקע (כמו שאר סנאי הקרקע). הטמיאס פעיל ביום ומחפש גרגרים, פירות יער, זרעים ואצטרובלים לאכילה אך יאכל גם חרקים וביצים ואף גוזלים ונבלות בעתות רעב. לטמיאס אויבים רבים ביניהם שועלים, ינשופים, נצים וסמוריים שונים. מדיה וקבצים בנושא טמיאס ננסי בוויקישיתוף טמיאס ננסי, באתר ITIS (באנגלית) טמיאס ננסי, באתר NCBI (באנגלית) טמיאס ננסי, באתר Animal Diversity Web (באנגלית) טמיאס ננסי, בבסיס הנתונים ARKive (באנגלית) טמיאס ננסי, באתר האנציקלופדיה של החיים (באנגלית) טמיאס ננסי, באתר GBIF (באנגלית)
אליפות רוסיה בהוקי קרח נשים

אליפות רוסיה בהוקי קרח נשים (ברוסית: Чемпионат России по хоккею с шайбой среди женщин) היא האליפות הלאומית לנשים  בתחום הוקי קרח ברוסיה. הליגה הוקמה בשנת 1995. בשנת 2015 הפכה לליגת ההוקי הנשית (Женская хоккейная лига). ליגת ההוקי לנשים באתר eurohockey.com
גביע הפדרציה 2012

גביע הפדרציה 2012 הייתה התחרות ה-50 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בינואר 2012 ומשחק הגמר הסתיים ב-4 בנובמבר 2012. נבחרת צ'כיה ניצחה במשחק הגמר את נבחרת סרביה וזכתה בגביע בפעם השביעית בתולדות הנבחרת. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2013. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': ארצות הברית, יפן, סלובקיה ואוסטרליה עלו לבית העולמי א' אוקראינה, בלגיה, ספרד וגרמניה ירדו לבית העולמי ב' בנבחרת ישראל השתתפו יוליה גלושקו ושחר פאר. הנבחרת החלה את השתתפותה בבית ב' של אזור אירופה/אפריקה א'. כל המשחקים של אזור אירופה/אפריקה א' נערכו באילת. הנבחרת סיימה את הבית במקום השלישי ולא המשיכה לשלבים הבאים. מדיה וקבצים בנושא גביע הפדרציה 2012 בוויקישיתוף נתוני משחק הגמר
קביה (סוג)

קַבְיָה (שם מדעי: Cavia) הוא סוג של מכרסמים ממשפחת הקבייתיים בעלי גוף עגלגל החיים באמריקה הדרומית. מיני הקביה הם יצורים קטנים בעלי פרווה עבה ורגליים קטנות. הם ניזונים בעיקר מצמחייה הררית הנפוצה באזורי המחיה שלהם. הקביות חיות בין הסלעים בחבורות. בסוג זה שמונה מינים, כשהמפורסם מכולם הוא המין שרקן או חזיר ים (Cavia porcellus), שבוית וכיום מצוי בבתים רבים כחיית מחמד. קביה ברזילאית (Cavia aperea) Cavia tschudii Cavia guianae Cavia anolaimae שרקן (Cavia porcellus) - המין המבוית Cavia fulgida Cavia magna Cavia intermedia מדיה וקבצים בנושא קביה בוויקישיתוף קביה, באתר ITIS (באנגלית) קביה, באתר NCBI (באנגלית) קביה, באתר Animal Diversity Web (באנגלית) קביה, באתר האנציקלופדיה של החיים (באנגלית) קביה, באתר GBIF (באנגלית) קַבְיָה במילון בעלי חיים א"י (תשכ"ג), 1963, באתר האקדמיה ללשון העברית
סנאי ננסי נאוטרופי

סנאי ננסי נאוטרופי (שם מדעי: Sciurillus pusillus) הוא מין של מכרסם ממשפחת הסנאיים המהווה מין יחיד בסוגו (Sciurillus) ובתת-משפחתו (Sciurillinae). מצוי ביערות האמזונאס. סנאי קטן זה שונה גנטית מכל שאר מיני הסנאים. אורכו 10–11 ס"מ ומשקלו 30–48 גרם. הוא בעל אוזניים קצרות וזנב רחב וצבעו אפור עם ראש מעט אדמדם וכן תחתית הרגליים והזנב אדמדמים. הוא בעל זנב ארוך ושעיר העוזר לו להתאזן ביער. הסנאי חי ביערות הגשם בין ענפי העצים ולעיתים בקני טרמיטים אילניים. הוא ניזון מפירות ואגוזים ובעיקר מפירות העץ Parkia. S. p. pusillus S. p. glaucinus S. p. kuhlii מדיה וקבצים בנושא סנאי ננסי נאוטרופי בוויקישיתוף סנאי ננסי נאוטרופי, באתר ITIS (באנגלית) סנאי ננסי נאוטרופי, באתר NCBI (באנגלית) סנאי ננסי נאוטרופי, באתר Animal Diversity Web (באנגלית) סנאי ננסי נאוטרופי, באתר האנציקלופדיה של החיים (באנגלית) סנאי ננסי נאוטרופי, באתר GBIF (באנגלית) סנאי ננסי נאוטרופי באתר הרשימה האדומה של IUCN
רומאריק אטו

רומאריק אטו (בצרפתית: Romaric Etou; נולד ב-25 בינואר 1995) הוא כדורגלן קונגולזי המשחק בדילה גורי בעמדת המגן הימני. אטו התחיל את הקריירה שלו בקבוצת לאופרדס מליגת העל הקונגולזית. בינואר 2014 חתם בבית"ר תל אביב רמלה מהליגה הלאומית. ב-3 בפברואר 2014 ערך אטו את הופעת הבכורה שלו בקבוצה בניצחון 1-2 נגד הפועל ירושלים. ב-30 באוקטובר 2015 הבקיע את שער הבכורה שלו בניצחון 0-2 נגד מכבי אחי נצרת. בקיץ 2016 חתם אטו בדילה גורי מליגת העל הגאורגית בה שיחק שנה אחת. ב-25 ביוני 2017 חזר אטו לקדנציה שנייה בבית"ר תל אביב רמלה. ב-26 ביוני 2019 אטו חתם בסקציה נס ציונה. ב-10 בפברואר 2020, אטו חזר לדילה גורי. ב-8 באוקטובר 2017 ערך אטו את הופעת הבכורה שלו בנבחרת הרפובליקה של קונגו בהפסד 2-1 למצרים במסגרת מוקדמות מונדיאל 2018. רומאריק אטו, באתר ההתאחדות לכדורגל בישראל רומאריק אטו, באתר Transfermarkt רומאריק אטו, באתר Soccerway רומאריק אטו, באתר National Football Teams רומאריק אטו, באתר FootballDatabase.eu רועי נעים, ‏רומריק אטו חוזר לבית"ר תל אביב/רמלה, באתר ONE‏, 25 ביוני 2017 עמית קרקו, ‏הרכש הרביעי: רומריק אטו חתם בנס ציונה, באתר ONE‏, 26 ביוני 2019
דרך בגין (תל אביב)

דרך מנחם בגין, שנקראה עד לשנת 2001 דרך פתח תקווה, היא דרך ראשית בעיר תל אביב על שם ראש ממשלת ישראל מנחם בגין. הדרך מהווה רחוב ראשי ומרכז עסקים ראשי בעיר ת"א-יפו בפרט ובמדינת ישראל בכלל, וגם ציר תנועה חשוב, בעיקר לתחבורה ציבורית. דרך בגין היא חלק מדרך היסטורית המחברת בין יפו לפתח תקווה (מכאן גם שמה הקודם "דרך פתח תקווה"), דרך שהתפתחה כחלק מדרך יפו-שכם ההיסטורית. הדרך מתחילה מכיכר המושבות, חוצה את רחוב הרכבת מדרום מערב לצפון מזרח, וממשיכה בצומת מעריב ומשם צפונה עד לגשר דוד שיפמן וכניסתה לשטחה המוניציפלי של רמת גן וממשיכה כציר ז'בוטינסקי. אתרים חשובים לאורך הרחוב מדרום לצפון: כיכר המושבות התחנה המרכזית הישנה בית הדר מגדל לוינשטיין מגדל סונול בית רקנאטי מתחם חסן ערפה בית רובינשטיין בית מעריב לשעבר (במקומו אמור לקום מגדל משרדים בגובה של כ-42 קומות) מתחם השוק הסיטונאי לשעבר (כיום שכונת גינדי TLV). מגדל עזריאלי שרונה מגדל היובל מגדלי עזריאלי מחנה רבין בית ידיעות אחרונות לשעבר (נהרס לשם הקמת מגדל הספירלה) מגדלי מידטאון מגדלי הצעירים דרך בגין עמוסה בקווי אוטובוס עירונים ובינעירוניים רבים. זה בשל היותה דרך המובילה לתחנה המרכזית החדשה (ובעבר לתחנה הישנה, וכיכר המושבות) ובשל מוקדי תעסוקה ובילוי נרחבים הנמצאים בסמוך לרחוב. מסיבה זאת, לקו האדום של הרכבת הקלה יש שלוש תחנות לאורך דרך בגין ("קרליבך", "יהודית" ו"שאול המלך"). החל משנות העשרים של המאה ה-21 עיריית תל אביב משפצת את הרחוב כחלק מפרויקט "שדרות הקריה". כדי להפוך אותו לנעים יותר להולכי רגל. במסגרתו, הורחבו המדרכות, נוספו שבילי אופניים ונשתלו עצים למתן צל על העוברים ושבים. ב-1 בספטמבר 2024, נערכה בשדרה זו ההפגנה הראשית נגד התנהלות ראש ממשלת ישראל ושרים בכירים בעניין הניסיון להשיב חטופים מרצועת עזה. דרך בגין ומגדלי עזריאלי דרך בגין בשעות הלילה (2009) - משמאל: בית ידיעות אחרונות ומאחוריהם, מגדלי עזריאלי; מימין: מגדל המטכ"ל. במרכז: מגדל היובל המעבר התת-קרקעי בדרך בגין רכבת חוצה את דרך פתח תקווה (כיום דרך בגין) בתל אביב ב-1956 מדיה וקבצים בנושא דרך בגין בוויקישיתוף סמדר שמואלי, 'דרך פתח-תקוה' בת"א הפכה ל'דרך מנחם בגין', באתר ynet, 25 באוקטובר 2001 דותן לוי, סופית: המגדל שיוקם במקום בית מעריב יהיה רק בן 42 קומות, באתר כלכליסט, 16 ביולי 2018 צפו: כך ייראה המגדל שאמור לשנות את קו הרקיע של תל אביב, באתר ynet, 19 בדצמבר 2018 דרך בגין המתחדשת (שדרת הקריה), באתר עיריית תל אביב ​
ג'ון לאנדי

ג'ון מייקל לאנדי (באנגלית: John Michael Landy;‏ 12 באפריל 1930 – 24 בפברואר 2022) היה אצן ופוליטיקאי אוסטרלי. היה לאתלט השני בהיסטוריה שרץ מהר יותר מארבע דקות למייל ושיאן עולם בריצת 1500 מטר ובריצת מייל. בין השנים 2001–2006 כיהן כמושל מדינת ויקטוריה שבאוסטרליה. לאנדי, יליד מלבורן, קיבל בשנת 1954 תואר במדעי החקלאות מאת אוניברסיטת מלבורן. במהלך שנות לימודיו בבית הספר, נהנה לאנדי לעקוב אחרי מרוצים שנערכו באזור. במהלך שנות לימודיו בקולג' הפך לרץ מקצועי, עד שהצטרף למועדון האתלטיקה האוסטרלי בשנת 1949. בנעוריו אהב ספורט, אך נהג לרוץ רק כתמיכה לאימוניו בפוטבול אוסטרלי. רק בגיל 21, בשנת 1951, תוך כדי לימודי חקלאות, התחיל להתנסות בריצה תחרותית. מאמנו היה פרסי צ'רוטי, ובתוך שנה שיפר לאנדי את תוצאותיו מ-4:43 דקות בריצת מייל ל-4:17 דקות, ונטש את הפוטבול על מנת להתמקד בריצה. צ'רוטי אמר על חניכו: "כרץ, הבחור הזה פשוט נפלא. יש לו אומץ ורצון להצטיין, כמעט מבלי להראות מאמץ, בוודאי שלא סבל". באולימפיאדת הלסינקי (1952) סיים במקום 35 בריצת 1500 מטר בתוצאה של 3:57.0 דקות. אך במשחקים האולימפיים רכש את שיטת האינטרוולים מהרץ אמיל זאטופק, ובה השתמש מאז. כשחזר לאוסטרליה חל שיפור ניכר בתוצאותיו, וכבר בדצמבר אותה שנה קבע בריצת מייל שיא אישי של 4:02.1 דקות. שיא זה גרם גם לקצר בינו לבין מאמנו צ'רוטי, כשהמאמן טען שלאנדי לא השקיע מספיק עבור הנבחרת. בתחרות שנערכה בטורקו, פינלנד ב-21 ביוני 1954 הוא קבע בריצת מייל שיא עולם חדש של 3:58.0 דקות, שיפור לשיא בן החודש וחצי של רוג'ר בניסטר מאנגליה (3:59.4 דקות) ובכך היה לאדם השני שרץ ריצה זו בפחות מ-4 דקות. שיאו זה החזיק מעמד 3 שנים וחודש ונשבר על ידי דרק איבוטסון מארצות הברית (3:57.2 דקות). תוך כדי הריצה קבע בריצת 1500 מטר שיא עולם חדש של 3:41.8 דקות, שיפור לשיא בן השבועיים של ווס סנטי מארצות הברית (3:42.8 דקות). שיא זה החזיק מעמד כשנה וחודש ונשבר על ידי שנדור יארוש מהונגריה (3:40.8 דקות). במשחקי האימפריה הבריטית וחבר העמים שנערכו בוונקובר, קולומביה הבריטית, קנדה ב-7 באוגוסט 1954 זכה במדליית כסף בריצת מייל, לאחר שירד מ-4 דקות בפעם השנייה בקריירה שלו בתוצאה של 3:59.6 דקות, אחרי רוג'ר בניסטר מאנגליה שקבע שיא משחקים חדש של 3:58.8 דקות ולפני ריץ' פרגוסון מקנדה (4:04.6 דקות). באולימפיאדת מלבורן (1956) זכה במדליית ארד בריצת 1500 מטר בתוצאה של 3:42.0 דקות, אחרי רון דלייני מאירלנד (3:41.2 דקות) וקלאוס ריכצנהיים מגרמניה (3:42.0 דקות). לימים סיפר כי לא חשב שניתן לרוץ מייל בפחות מארבע דקות, ומטרתו הייתה רק לשפר את שיא העולם של גונדר האג משוודיה. נפטר ב-24 בפברואר 2022. מדיה וקבצים בנושא ג'ון לאנדי בוויקישיתוף ג'ון לאנדי, באתר הוועד האולימפי הבין-לאומי ג'ון לאנדי, באתר olympedia.org ג'ון לאנדי, באתר התאחדות האתלטיקה הבין-לאומית ג'ון לאנדי, באתר Track and Field (גברים) ג'ון לנדי שהיה השני לרדת מ-4 דקות למייל מת בגיל 91, ארן הרשלג, באתר shvoong,‏ 26 בפברואר 2022
התאמה

האם התכוונתם ל... הסתגלות אבולוציונית (אדפטציה) – מכלול התכונות המאפשרות לאורגניזמים להתקיים בסביבת מחיה ייחודית התאמה ללקות – ראו נגישות התאמה לפרט – ראו פרסונליזציה עקרון ההתאמה של בוהר – עיקרון בפיזיקה תאוריית ההתאמה לאמת (אנ') – תאוריה באפיסטמולוגיה התאמת כיווני מבט – טכניקת עריכה קולנועית שמטרתה ליצור אשליה של המשכיות במתמטיקה ובמדעי המחשב: התאמה (מתמטיקה) (אנ') כלל התאמה – ראו פונקציה התאמה חד-חד-ערכית – ראו פונקציה חד-חד-ערכית ועל צופן בלוקים בר-התאמה – צופן בלוקים עם פרמטר נוסף שנקרא Tweak (התאמה) שמתפקד כמו וקטור אתחול בעיית ההתאמה של פוסט – בעיה ידועה במדעי המחשב המהווה דוגמה פשוטה יחסית לבעיה בלתי כריעה, כלומר שאינה ניתנת לפתרון באמצעות מודלי החישוב המקובלים (ובפרט על ידי מחשב) התאמת דגמים (pattern matching) אי-התאמה: אי-התאמה (גאולוגיה) – מושג סטרטיגרפי המציין פער זמן משמעותי בין יחידות מסלע או הבדלים בגאומטריה ובהרכב שלהן, הבדלים הנגרמים בשל שינוי ברצף התהליכים הגאולוגיים באותו אזור אי-התאמה בגיוס לצה"ל – מושג המציין מתן פטור למלש"ב משירות בצה"ל עקב אי התאמה לצה"ל או אי עמידה בקריטריוני סף שצה"ל קובע אי-התאמה מגדרית – ראו דיספוריה מגדרית התאם – תופעה בבלשנות מתאם (קורלציה) – מדד סטטיסטי המעריך את העקביות ביחסים בין משתנים תואַם – הרמוניה תאימות
פרס אוסקר לשם כבוד

פרס אוסקר לשם כבוד (באנגלית: Academy Honorary Award) הוא פרס אוסקר הניתן מטעם האקדמיה האמריקאית לקולנוע לאישים, סרטי קולנוע או ארגונים על הישגים משמעותיים בשנה החולפת, או לחלופין על תרומתם הכוללת לתעשיית הקולנוע ולאקדמיה לאורך השנים. הפרס חולק לראשונה בטקס האוסקר הראשון אשר נערך ב-1929, בו הוענקו פרסים לסרטים שיצאו בשנים 1927 ו-1928, ועד שנת 1948 נקרא בשם פרס אוסקר מיוחד (באנגלית: Academy Special Award). עד שנת 2008 הוצג הפרס במהלך טקס חלוקת פרסי האוסקר, והחל מ-2009 הוא מוענק בטקס פרסי הנאמנים ("Governors Awards") בו מחולקים גם פרס ז'אן הרשולט לפעילות הומניטרית והפרס לזכר אירווינג תלברג. אין הגבלה למספר הזכיות של אדם או ארגון בפרס זה, אשר הוענק לשחקן בוב הופ ארבע פעמים (בשנים 1940, 1944, 1952 ו-1965). זוכים נוספים להם הוענק הפרס יותר מפעם אחת הם וולט דיסני (שלוש זכיות), צ'ארלי צ'פלין, הווארד גרין, המוזיאון לאמנות מודרנית, מיקי רוני, וולטר וגנר ולורנס אוליבייה (שתי זכיות כל אחד). מדיה וקבצים בנושא פרס אוסקר לשם כבוד בוויקישיתוף אתר האינטרנט הרשמי של פרס אוסקר לשם כבוד (באנגלית) אתר טקס האוסקר פרס אוסקר במסד הנתונים IMDb אודות הפרס, באתר האקדמיה האמריקאית לקולנוע
חיים יהודה רבינוביץ

הרב חיים יהודה רבינוביץ (נולד באפריל 1944, ב' באייר ה'תש"ד) הוא דיין חרדי, חסיד חב"ד, שכיהן במספר משרות דיינות, בהן אב"ד ירושלים. נולד בירושלים, לרב שמואל בן-ציון ולמירל לבית ברגמן, שהיה גזבר כולל חב"ד בארץ ישראל. בגיל שש שנים התייתם מאביו. בצעירותו למד בישיבת עץ חיים, שם למד עם הרב שמואל יעקב קאהן, האדמו"ר מתולדות אברהם יצחק. לאחר מכן המשיך את לימודיו בישיבת תורת אמת, שם התחבר לראש הישיבה הרב שמואל אלעזר היילפרין ונחשב לאחד מתלמידיו הקרובים. בשנת ה'תשכ"ה, נסע ללמוד בישיבת תומכי תמימים ליובאוויטש המרכזית – 770 בניו יורק. בסוף שנת תשכ"ו חזר לארץ ישראל בהוראת הרבי מלובביץ', על מנת לשהות עם משפחתו במצב הביטחוני הקשה ששרר בארץ. התגייס לצה"ל ושירת ברבנות הצבאית. נשא את חנקה יוטא למשפחת קאופמן. בהוראת הרבי החל ללמוד דיינות, בכולל מיוחד של הרב הראשי לישראל הרב איסר יהודה אונטרמן בתל אביב. בניסן תשל"ה (1975) הוסמך לדיינות בידי מועצת הרבנות הראשית. כעבור כמה שנים נתמנה לדיין בתל אביב, ולאחר מכן לאב בית דין תל אביב. בהמשך עבר לשמש כאב בית הדין הרבני בירושלים. בבד לבד עם עבודתו בבית הדין נתמנה בתשע"א במינוי זמני לחבר בית הדין הגדול בהוראת שר המשפטים יעקב נאמן והראשון לציון הרב שלמה משה עמאר, תפקיד אותו מילא עד שנת תשע"ד, עם הגיעו לגיל שבעים, פרש לגמלאות. בבחירות לכנסת השתים עשרה היה מראשי המערכה החב"דית לבחירת אגודת ישראל. בעקבות קשריו עם שמעון פרס, מונה לחבר "ארגון הגג של מוסדות חב"ד בארץ הקודש", על מנת שיעזור בניהול המגעים להקמת הממשלה ב-1990. בחנוכה תש"ן נסע לברית המועצות עם משלחת מטעם הרבנות הראשית על מנת לסייע ליהדות במדינה. ב-2013 נפתחה נגדו חקירה משטרתית בחשד להתנהלות פסולה והפרת אמונים.[דרושה הבהרה] בנו הרב שמואל, רב הכותל והמקומות הקדושים. בנו הרב יוסף יצחק, דיין באשדוד ובירושלים. בנו הרב מאיר, מורה צדק בכפר חב"ד ודיין. בתו גילה נפתלין. הרב רבינוביץ הקים אוהל על קבר רבי חיים חייקא מאמדורא ע"ה באתר COL חוקה דיינים, באתר ארכיון המדינה, עמ' 158 בני משה, המשטרה: להעמיד לדין את אב בית הדין בירושלים, באתר ערוץ 7, 31 בדצמבר 2013 נבחר דיין חב"די חדש: הרב יוסף רבינוביץ', באתר COL
סיאט 133

סיאט 133 (בספרדית: SEAT 133) היא מכונית סופרמיני, אשר ייצרה יצרנית כלי הרכב הספרדית סיאט, בין השנים 1974–1981. דגם ה"סיאט 600" התבסס על דגם "פיאט 126" אשר ייצר קונצרן הרכב האיטלקי פיאט באיטליה בין השנים 1972–1980, ונבנה ברישיון פיאט. ב-פולין יוצר דגם זהה, בשנים 1973–2000 על ידי פיאט פולסקי, (FSM) (בשם המסחרי: Zastava 126 וכן: פולסקי פיאט 126p). במקביל ליצור "סיאט 33" בספרד יוצר בארגנטינה בין השנים 1977-1982, דגם זהה אשר היה קרוי "Fiat 133B". בספרד ובארגנטינה יוצרו 190,984 יחידות. סיאט 133 (קרוי גם "133 L") 133 Especial Fiat 133B (דגמים: SEAT 133 Especial / Seat 133 L Especial) סיאט 133 סיאט 133 סיאט 133 דגם L סיאט 133, דגם Especial סיאט 133, דגם Especial סיאט 133 סיאט 133, שנת 1978 סיאט פיאט סיאט 850 פיאט 600 מדיה וקבצים בנושא סיאט 133 בוויקישיתוף סיאט 133 (3:42 דקות), יו-טיוב סיאט 133 (4:16 דקות), יו-טיוב סיאט 133 (1:28 דקות), יו-טיוב סיאט 133 classics.honestjohn.co.uk/reviews/seat/133 סיאט 133 lautomobileancienne.com/seat-133 סיאט 133 cocheargentino
גביע הפדרציה 2013

גביע הפדרציה 2013 הייתה התחרות ה-51 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בפברואר 2013 ומשחק הגמר הסתיים ב-2 בנובמבר 2013. נבחרת איטליה ניצחה במשחק הגמר את נבחרת רוסיה וזכתה בגביע בפעם הרביעית בתולדות הנבחרת. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2014. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': ארצות הברית ואוסטרליה נותרו בבית עולמי א' גרמניה וספרד עלו לבית העולמי א' יפן וסרביה ירדו לבית העולמי ב' שווייץ ושוודיה המשיכו לשחק בבית העולמי ב' בנבחרת ישראל השתתפו יוליה גלושקו ושחר פאר. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו באילת. הנבחרת סיימה את הבית במקום השני ולא המשיכה לשלבים הבאים. מדיה וקבצים בנושא גביע הפדרציה 2013 בוויקישיתוף נתוני משחק הגמר
זטא בפרסאוס

ζ בפרסאוס הוא הכוכב השלישי בבהירותו בקבוצת הכוכבים פרסאוס עם בהירות נראית מדרגה 2.85. הכוכב נמצא על הגבול עם קבוצת שור, כ-8 מעלות מצפון לפליאדות, במרחק של כ-750 שנות אור ממערכת השמש. ζ בפרסאוס הוא על-ענק כחול מסוג ספקטרלי B1 Ib, מסתו מוערכת בכ-15.5 מסות שמש, רדיוסו כ-26 רדיוסי שמש, טמפרטורת פניו היא כ-22,580 קלווין והוא קורן בעוצמה גדולה פי 3,285 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 47,000. בעבר דווח שבהירותו של ζ בפרסאוס משתנה בין דרגות 2.80 ו-2.93, אך הוא מסווג רק כחשוד ככוכב משתנה. למרות גילו הצעיר יחסית שעומד על כ-12.6 מיליון שנים בלבד, ζ בפרסאוס כבר סיים להתיך את המימן שבליבתו והוא נמצא לקראת סוף חייו שאז הוא צפוי להתפוצץ כסופרנובה. במרחק זוויתי של כ-12.7 שניות קשת מ-ζ בפרסאוס נמצא כוכב הסדרה הראשית כחול מסוג ספקטרלי B9 V ועם בהירות מדרגה 9.16. ככל הנראה כוכב זה מקיף את ζ בפרסאוס A במרחק של לפחות 3,900 יחידות אסטרונומיות ובזמן הקפה של לפחות 50,000 שנים. במרחק זוויתי של כחצי דקת קשת נמצא כוכב עמום נוסף עם בהירות מדרגה 11, אך ככל הנראה הוא אינו קשור ל-ζ בפרסאוס ונמצא רק במקרה על אותו קו ראייה. במרחק זוויתי של כ-2 דקות קשת נמצא כוכב הסדרה הראשית לבן מסוג ספקטרלי A2 V עם בהירות מדרגה 9.92, ונראה שמרחקו ממערכת השמש דומה למרחקו של ζ בפרסאוס. אם השניים קשורים כבידתית, אז המרחק ביניהם הוא לפחות 28,000 יחידות אסטרונומיות (קרוב לחצי שנת אור) וזמן ההקפה הוא לפחות 1.5 מיליון שנים. ζ בפרסאוס באתר של ג'ים קלר זטא בפרסאוס, בבסיס הנתונים SIMBAD לגרמי שמיים אסטרונומיים SIMBAD: ζ Persei M. Challouf, N. Nardetto, D. Mourard, D. Graczyk, H. Aroui, O. Chesneau, O. Delaa, G. Pietrzyński, W. Gieren, R. Ligi, A. Meilland, K. Perraut, I. Tallon-Bosc, H. McAlister, T. ten Brummelaar, J. Sturmann, L. Sturmann, N. Turner, C. Farrington, N. Vargas & N. Scott: Improving the surface brightness-co lor relation for early-type stars using optical interferometry, Astronomy & Astrophysics, Vol. 570, id. A104, p. 3 (2014) N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011) General Catalogue of Variable Stars: ζ Persei SIMBAD: Radius 1 arcmin around ζ Persei SIMBAD: ADS 2843 E
מריה (פירושונים)

האם התכוונתם ל... מרים, אם ישו – אמו של ישו, על פי האמונה הנוצרית מריה מאלניה (1050–1103~) – בתו של בגרט הרביעי, מלך גאורגיה מריה, מלכת הונגריה (1371–1395) – מלכת הונגריה ובתו של לאיוש הראשון, מלך הונגריה מריה מאראגון, מלכת פורטוגל (1482–1517) – בתם של המלכים הקתוליים ואשתו של מנואל הראשון, מלך פורטוגל מריה, נסיכת ספרד, ארכידוכסית אוסטריה (1528–1603) – בתו של קרל החמישי, קיסר האימפריה הרומית הקדושה, אשתו של מקסימיליאן השני, קיסר האימפריה הרומית הקדושה ואם לשני קיסרי האימפריה הרומית הקדושה: רודולף השני ומתיאס מריה הראשונה, מלכת פורטוגל (1734–1816) – מלכת פורטוגל מריה, נסיכת באדן (1782–1808) – אשתו של פרידריך וילהלם, דוכס בראונשווייג-וולפנביטל מריה, נסיכת הסן-קאסל (1796–1880) – אשתו של גאורג, הדוכס הגדול של מקלנבורג-שטרליץ מריה, נסיכת סקסוניה-ויימאר-אייזנך (1808–1877) – אשתו של קרל, נסיך פרוסיה מריה השנייה, מלכת פורטוגל (1819–1853) – מלכת פורטוגל מריה, נסיכת הסן (1824–1880) – בתו של לודוויג השני, הדוכס הגדול של הסן ורעייתו של אלכסנדר השני, קיסר רוסיה מריה, נסיכת נסאו (1825–1902) – אמה של אליסאבטה, מלכת רומניה מריה, נסיכת הוהנצולרן (1845–1912) – נסיכה גרמנית מבית הוהנצולרן-זיגמרינגן, ואמו של אלברט הראשון, מלך הבלגים מריה, נסיכת שוורצבורג-רודולשטדט (1850–1922) – אשתו של פרידריך פרנץ השני, הדוכס הגדול של מקלנבורג-שוורין, וחמותה של וילהלמינה, מלכת הולנד מריה מאדינבורו, מלכת רומניה (1875–1938) – נסיכת אדינבורו, סקסה קובורג וגותה ומלכת רומניה, רעיית פרדיננד הראשון, מלך רומניה ואם קרול השני, מלך רומניה מריה, נסיכת דנמרק (ילידת 1976) – אשתו של יואכים, נסיך דנמרק מריה (שפה) – שפה דראווידית אישים ששמם הפרטי הוא מריה סנטה מריה (פירושונים) מריה תרזה (פירושונים) מרי מארי
פאטס נבארו

תיאודור "פאטס" נבארו (באנגלית: Theodore "Fats" Navarro;‏ 24 בספטמבר 1923 - 6 ביולי 1950) היה חצוצרן ג'אז אמריקאי, מחלוצי סגנון הבי בופ בשנות ה-40. סגנונו של נבארו השפיע על נגנים רבים, אחד הבולטים בהם היה קליפורד בראון. נבארו נולד בקי וסט שבפלורידה, להורים ממוצא קובני, אפריקאי וסיני. הוא החל לנגן בפסנתר בגיל שש, אך לא התעניין ברצינות במוזיקה עד שהחל לנגן בחצוצרה בגיל שלוש-עשרה. אחרי סיום לימודיו בבית הספר התיכון, נבארו רצה לעזוב את קי וסט והצטרף לתזמורת ריקודים בדרכה למערב התיכון. לאחר שהתעייף מסיבובי הופעות עם מספר להקות, בהן צבר ניסיון רב ערך והשפיע  על ג'יי ג'יי ג'ונסון הצעיר בתקופתם יחד בלהקתו של סנוקאם ראסל, השתקע נבארו בניו יורק ב-1946. נבארו ניגן, בין השאר, עם צ'ארלי פארקר, אך לא הצטרף להרכביו כיוון שדרש שכר גבוה. נבארו ניגן עם הביג בנדז של אנדי קירק, בילי אקסטיין, בני גודמן וליונל המפטון והקליט בהרכבים קטנים עם קני קלארק, טאד דמרון, אדי "לוקג'ו" דייוויס, קולמן הוקינס, אילינוי ג'אקט, הווארד מק'גי ובאד פאוול. נבארו פיתח התמכרות להרואין, חלה בשחפת וסבל מבעיית משקל (הוא אף כונה Fat Girl "שמנה"). תופעות אלו הובילו להתדרדרותו ומותו בגיל עשרים ושש בלבד. מדיה וקבצים בנושא פאטס נבארו בוויקישיתוף אתר האינטרנט הרשמי של פאטס נבארו (באנגלית) פאטס נבארו, באתר AllMusic (באנגלית) פאטס נבארו, באתר MusicBrainz (באנגלית) פאטס נבארו, באתר Discogs (באנגלית) פאטס נבארו, באתר אנציקלופדיה בריטניקה (באנגלית) פאטס נבארו, באתר "Find a Grave" (באנגלית)